Source: http://legislatie.just.ro/Public/DetaliiDocumentAfis/30433
Timestamp: 2019-07-20 16:53:06+00:00
Document Index: 23969404

Matched Legal Cases: ['Articolul 1', 'Articolul 2', 'Articolul 3', 'Articolul 4', 'Articolul 5', 'Articolul 6']

OUG 112 30/08/2001 - Portal Legislativ
ORDONANŢA DE URGENŢĂ nr. 112 din 30 august 2001privind sancţionarea unor fapte săvârşite în afară teritoriului tarii de cetăţeni români sau de persoane fără cetăţenie domiciliate în România
Publicat în MONITORUL OFICIAL nr. 549 din 3 septembrie 2001
În temeiul prevederilor art. 114 alin. (4) din Constituţia României,Guvernul României adopta prezenta ordonanţă de urgenţă. + Articolul 1 (1) Intrarea sau ieşirea dintr-un stat străin prin trecerea ilegala a frontierei acestuia, săvârşită de către un cetăţean român sau de o persoană fără cetăţenie domiciliata pe teritoriul României, constituie infracţiune şi se pedepseşte cu închisoare de la 3 luni la 2 ani. ... (2) Dacă fapta prevăzută la alin. (1) a fost săvârşită în scopul sustragerii de la executarea unei pedepse, pedeapsa este închisoarea de la 6 luni la 3 ani. ... (3) Tentativa se pedepseşte. ... + Articolul 2 (1) Fapta cetăţeanului român sau a persoanei fără cetăţenie domiciliate pe teritoriul României, care racoleaza, îndrumă sau calauzeste una ori mai multe persoane în scopul trecerii frauduloase a frontierei unui stat străin sau care organizează una ori mai multe dintre aceste activităţi ilegale, constituie infracţiune şi se pedepseşte cu închisoare de la 2 la 7 ani. ... (2) Tentativa se pedepseşte. ... + Articolul 3Iniţierea sau constituirea unei asocieri în scopul săvârşirii infracţiunii prevăzute la art. 2 ori aderarea sau sprijinirea sub orice formă a unei astfel de asocieri se pedepseşte cu închisoare de la 3 la 10 ani. + Articolul 4Bunurile şi valorile care au servit sau care au fost destinate sa servească la săvârşirea infracţiunilor prevăzute la art. 1-3 ori care au fost obţinute prin săvârşirea acestor infracţiuni, dacă sunt ale infractorului, se confisca. + Articolul 5Cetăţeanului român condamnat în temeiul dispoziţiilor art. 1-3 i se refuza eliberarea pasaportului sau, după caz, i se suspenda dreptul de folosire a acestuia pe o perioadă de 5 ani. + Articolul 6Urmărirea şi judecarea infracţiunilor prevăzute în prezentul act normativ se fac de urgenta, potrivit dispoziţiilor din Codul de procedură penală referitoare la urmărirea şi judecarea unor infracţiuni flagrante.PRIM-MINISTRUADRIAN NASTASEContrasemnează:----------------Ministrul justiţiei,Rodica Mihaela Stanoiu-----------